sasicodes/solvari-1 huggingface dataset:
மேலும் அவர் கூறியதாவது அன்புமணி அங்கிள் சினிமா குறித்து கேள்வி கேட்க்க ஆசைபடும் கேள்விக்கு நேரடியாக விவாத மேடையில் பேசுவதற்கு தயார் நீங்கள் ரெடி என்றால் எங்கே எந்த நேரம் என தெரிவிங்கள் நான் சினிமா பிரதிநிதியாக கலந்துகொள்கிறேன் இது தான் இந்த பிரச்னைக்கு தீர்வாக இருக்கும் என கூறியுள்ளார்.
இந்திய கிரிக்கட் அணியின் முன்னாள் தலைவர் மகேந்திர சிங் டோணி தீ விபத்துச் சம்பவமொன்றிலிருந்து பாதுகாப்பாக மீட்கப்பட்டுள்ளார்.
விஜய் ஹஸாரே கிண்ண கிரிக்கட் போட்டியின் அரையிறுதிப் போட்டியில் பங்கேற்கும் நோக்கில் டோணி மற்றும் அவரது அணியினர் ஹோட்டலில் தங்கியிருந்தனர் என தெரிவிக்கப்படுகிறது.
என்பது கச்சியப்ப சிவாச்சாரியார் பாடிய கந்தபுராணத்திலுள்ள ஐயனார் தோற்றம் பற்றிய வரலாறு பேசும் பகுதியில் ஐயனாரின் திருவுருவ வர்ணனையுடன் கூடிய பாடல்.
இதே போலவே மதம் பொருந்திய யானையை ஊர்தியாகக் கொண்டவரும் கருணை பொழியும் திருமுகத்தினரும் வணங்கத்தக்கவரும எல்லா துன்பங்களையும் நீக்குபவரும் ஆகிய சாஸ்தாவை வணங்குகிறேன் என்று தர்மசாஸ்திரா ஸ்தோத்திரம் சொல்கிறது.
ஊர்கள் தோறும் வயல் நிலங்களிலும் கடலோரத்திலும் மலை உச்சிகளிலும் ஐயனாருக்கு கோயில் எழுப்பி தமிழர்கள் பாரம்பரியமாக கிராம உணர்வுடன் இயற்கை வழிபாடாற்றியும் சிவாகம பூர்வமாக திருக்கோயில் எழுப்பி பிரதிஷ்டை செய்து வேதாகம நெறி சார்ந்தும் வழிபாடாற்றி வந்திருக்கிறார்கள்.
தமிழகத்தின் கிராமங்களில் ஊர் நடுவே சிவபெருமானுக்கோ மஹாவிஷ்ணுவுக்கோ திருக்கோயில் பெரிதாக எழுப்பி வழிபாடாற்றும் போது ஊரின் நாற்புறத்தும் கிராமத்தேவதைகளாக மாரி பிடாரி ஐயப்பன் முதலிய தெய்வங்களை கோயில் அமைத்து வழிபாடாற்றியிருக்கிறார்கள்.
இது இப்படியே இன்னும் விரிவடைந்து சில ஊர்களில் ஐயனாருக்கு பெரிய கோயில்கள் அமைத்து மஹோத்ஸவாதிகள் செய்து வழிபாடாற்றியும் வந்திருக்கிறார்கள்.
இது இவ்வாறிருக்க மேற்படி ஐயனாரின் அவதாரமாகக் கொள்ளப்பெறும் ஐயப்பன் வழிபாடு கேரளதேசத்திலிருந்து அண்மைக்காலத்தில் மிகப்பிரபலம் பெற்றிருக்கிறது.
இன்றைக்கு கேரளாவிலுள்ள சபரிமலைக்கு உலகெங்கிலுமிருந்து ஆண்டு தோறும் கோடிக்கணக்கான அடியவர்கள் மிகப்பக்தி சிரத்தையுடன் சரண கோஷம் முழங்க செல்வதையும் காண்கிறோம்.
ஆக நம் தேசத்தில் பல்லாயிரம் ஆண்டுகளாக வழிபட்டு வரும் ஐயனார் வழிபாடும் தற்போது பிரபலம் பெற்றுள்ள ஐயப்பன் வழிபாடும் நெருக்கமானதாகக் கருத முடிகிறது.
எனினும் இரு வேறு வடிவங்களில் வழிபாடாற்றும் போது இடையில் சில ஸம்ப்ரதாய பேதங்களையும் அவற்றின் வழியான வழிபாட்டு முறைகளில் ஏற்பட்டுள்ள மாற்றங்களையும் அவதானிக்கலாம்.
கச்சியப்ப சிவாச்சார்ய ஸ்வாமிகள் இற்றைக்கு ஆயிரம் ஆண்டுகளுக்கு முன் எழுதியதும் சிறப்புப் பொருந்தியதுமான கந்தபுராணத்தில் மிகச்சிறப்பாக ஐயனாரின் அவதாரம் பேசப்பட்டுள்ளதைக் காண்கிறோம்.
எனவே இற்றைக்கு ஆயிரம் ஆண்டுகளுக்கு முன்னரே ஐயனார் வழிபாட்டில் நம் தமிழ் மக்கள் ஊறித் திளைத்திருப்பார்கள் என்பதில் மாற்றுக்கருத்திற்கு இடமில்லை.
சாவா மூவா மருந்தாகிய அமிர்தத்தைப் பெற திருப்பாற்கடலை தேவரும் அசுரரும் கடைந்து அமிர்தத்தைப் பெற்ற போது தேவர்களுக்கே அமிர்தத்தை வழங்க திருமாலோன் மோஹினி வடிவம் என்ற அழகிய பெண் வடிவு கொண்டு அசுரர்களை மயக்கி தேவர்களுக்கு அமிர்தத்தைப் பகிர்ந்தளித்தார்.
இதில் விஷ்ணுவை சக்தி என்கிற வகையில் குறைத்து மதிப்பிட்டு விட்டார்கள் என்று கொள்வதிலும் பார்க்க விஷ்ணு உயிர் என்றால் சிவன் உடல் அல்லது சிவன் உடல் என்றால் விஷ்ணு உயிர் என்று கொண்டார்கள் என்று கருதுவதே சிறப்பு.
சிவபெருமானின் ஹிருதயத்தில் விஷ்ணுவும் விஷ்ணுவின் ஹிருதயத்தில் சிவனாரும் வாஸம் செய்வதாக ஒரு பிரபல சம்ஸ்கிருத வாக்கியமும் இருக்கிறது.
ஆக சிவசக்தி ரூபமாக சங்கர நாராயணனாக இணைந்து காட்சி தரவும் அரியும் அரனும் ஒண்ணு அறியாதார் வாயில் மண்ணு என்ற கிராமத்துக் குழந்தைகள் சொல்லும் உண்மையை எடுத்துக் காட்டவும் இச்சந்தர்ப்பத்தில் மோஹினி அவதாரம் செய்து பெண்ணுருக் கொண்டிருந்த மஹாவிஷ்ணுவுடன் ஆணுருக் கொண்டு காட்சி தந்த பரமேஸ்வரன் இணைய இந்த திருவிளையாடலில் குழந்தை ஒன்று பிறந்தது.
லோகரட்சகராக இறைவனால் உடனேயே பணி நியமனமும் மேற்படி ஐயப்ப தேவருக்கு வழங்கப்பெற்றதாகவும் கந்தபுராணத்தின் மகா சாத்தாப்படலம் சொல்லும்.
கந்தபுராணம் இப்பெருமானின் தோற்றப்பொலிவைக் காட்டும் போது மேலும் கந்தபுராணம் சிவகுமாரர்களான விநாயகர் முருகப்பெருமான் போன்றோருக்கு இளவலாக தம்பியாக இக்கடவுள் கொள்ளப்படுவார் என்கிறது.
ஸ்காந்தத்தின் அடிப்படையில் கந்தபுராணம் இவ்வாறு ஐயப்பனின் அவதாரத்தைக் காட்ட பத்மபுராணம் பஸ்மாசுரனை அழிக்க சிவபெருமான் எழுந்தருளிய போது பஸ்மாசுரனை மயக்கி அழிக்க திருமால் மோஹினி வடிவம் கொள்ள அப்பொழுது பிறந்தவரே ஐயனார் என்று காட்டுகிறது.
இதே போலவே தாருகா வனத்து முனிவர்களின் கடவுள் நிந்தனையையும் செருக்கையும் அழிக்க பிட்சாடனராக சிவபெருமான் வந்த போது மோஹினி வடிவம் கொண்ட திருமாலும் இணைந்து பிறந்தவரே ஐயனார் என்பதும் வரலாறு.
இவற்றில் இறைவனையே அளக்கவோ அவனின் பிறப்பை அறியவோ முற்படுவது விநோதமானது உண்மையில் அது எவராலும் இயலாதது என்பதையே இக்கதைகள் புலப்படுத்தி நிற்கின்றன எனலாம்.
அப்போது தனித்தவளாயிருந்த இந்திராணிக்கு அசுரர்களால் தீங்கு நேரிடுமோ என்று அஞ்சிய அவன் ஐயனாரைத் துதித்து அவரைக் காவலாக எழுந்தருளியிருக்க வேண்டினான்.
இந்திரன் எதிர்பார்த்தது போலவே சூரனின் தங்கை அசமுகி இந்திராணியைக் கண்டு அவளின் அழகைப் பார்த்து இவளை நாம் கொண்டு போய் நம் அண்ணனிடம் கொடுப்போம் என்று துணிந்து அவள் சிவபூஜை செய்து கொண்டிருந்த சோலையை அடைந்து இந்திராணியின் கையைப் பிடித்து இழுத்தாள்.
இவ்விடம் இன்றும் சீர்காழியில் கைவிடான் சேரி என்று வழங்கப்பெறுவதுடன் அங்கு ஐயனாருக்கு திருக்கோயிலும் அமைந்துள்ளதாகவும் அறிய முடிகின்றது.
ஆக இந்திராணியின் திருமாங்கல்யத்தைக் காப்பாற்றிய முருகக் கடவுளுக்கு இளையவரான ஐயனாரின் பெருமையும் முருகனின் புகழ் சொல்ல வந்த கந்தபுராண காவியம் தெளிவுறக் காட்டுகிறது எனலாம்.
பெரியபுராணத்தில் சுந்தரமூர்த்தி ஸ்வாமிகள் தம் வாழ்வின் நிறைவில் திருக்கைலாசத்திற்குச் சென்ற போது அவருடன் கைலாசத்திற்கு எழுந்தருளிய சேரமான் பெருமாள் நாயனார் திருக்கைலாச ஞான உலா என்ற பிரபந்தத்தை பாடினார்.
அதனை கைலாசத்திலிருந்து கேட்டு தமிழகத்தின் திருப்பிடவூருக்குக் கொண்டு வந்து வெளிப்படுத்தி தமிழ்த் தொண்டாற்றியவராகவும் ஐயனார் பெருமானைக் காட்டுவர்.
பேரம்பலூருக்கு அருகிலுள்ள திருப்பிடவூர் என்ற இவ்வூரிலுள்ள ஐயனார் இன்றும் கையில் புத்தகத்துடன் காட்சி தருவதாகச் சொல்கிறார்கள்.
அவர் ஐயப்பதேவனின் சிந்தனையைச் சொன்னவுடன் மூக்கிலிருந்து கையை எடுத்து விடுவார் எங்கள் ஐயப்பன் என்று தாங்கள் நம்புவதாகக் குறிப்பிட்டனர்.
அப்பையதீட்சிதரை அரசன் நோக்க அவர் என்று பாட சாஸ்தாவின் மூக்கிலிருந்து கை எடுக்கப்பெற்று விட்டதாம் ஐயப்பனுக்கு திருமால் அன்னை என்றால் திருமகள்?
இறைவனின் திருவடிவங்களுக்கு இடையில் உறவுமுறை பேசுவதும் அம்மூர்த்திகளிடையே பேதங்கள் பார்த்து ஒருவர் ஒருவருக்குப் பிறந்தார் அவர் இவருடன் சண்டையிட்டார் என்றெல்லாம் சொல்வதும் நம் சந்தோஷத்திற்காகவும் நாம் அறிவு பூர்வமான நீதிகளைப் பெறவுமே அன்றி அம்மூர்த்திகளுள் பேதமில்லை என்ற உண்மையைக் காட்டவேயாம் என்ற உண்மை இக்கதை ஊடாகவும் வெளிப்படுகின்றது.
சிவாகமங்கள் ஆகிய பூர்வகாரணாகமம் சுப்பிரபேதம் அம்சுமானம் ஆகியவற்றில் சாஸ்தா என்ற ஐயப்பன் பற்றிய குறிப்புகள் உள்ளன.
த்யான ரத்னாவளி என்ற பத்ததி சோடச சாஸ்தா ஸ்வரூபங்கள் என்று பதினாறு வகையான பேதங்களை உடைய ஐயப்ப வடிவங்கள் பற்றிப் பேசுகின்றது.
மதகஜ சாஸ்தா மோஹினீ சாஸ்தா அம்ருத சாஸ்தா வீரசாஸ்தா லஷ்மீ சாஸ்தா மதன சாஸ்தா சௌந்தர சாஸ்தா மஹா சாஸ்தா என்று இப்பேதங்கள் பதினாறாக அது கூறுகின்றது.
சாஸ்தாவின் பரிவாரங்களாக மஹாகாளன் கோப்தா பிங்களாட்சன் வீரசேனன் சாம்பவன் த்ரிநேத்ரன் சூலி தட்சன் பீமரூபன் ஆகியோரையும் கொடியாக யானை மற்றும் கோழியையும் த்யானரத்னாவளி காட்டுகிறது.
அது சௌந்திகராஜன் புதல்வியான பூர்ணா மற்றும் அம்பரராஜன் புதல்வியான புஷ்கலா ஆகியோர் ஐயப்பனின் இரு மனைவியர் என்றும் சொல்கிறது.
இது இவ்வாறாக சில்பரத்னம் இப்பெருமான் மேகவர்ணர் என்றும் அவருக்கு பிரமை என்ற மனைவியும் சத்யகன் என்ற புதல்வனும் உண்டு என்றும் கூறுகிறது.
சுப்ரபேதம் என்ற சைவாகமம் ஐயப்பனை பெருவயிறர் என்றும் மதனா வர்ணினி என்ற மனைவியரை உடையவர் என்றும் கரியமேனியர் என்றும் கூறுகிறது.
இவ்வாறாக ஐயனார் ஐயப்பன் வணக்கம் பல்வகைப் பட்டு பலவாறாக பலராலும் பல்வேறு நிலைகளில் செய்யப்பட்டு வந்துள்ளதை அவதானிக்கலாம்.
ஆக ஐயன் அவரவர் தத்தம் அறிவின் வண்ணம் எப்படி எப்படி வணங்குகிறார்களோ அப்படி அப்படிக் காட்சி தந்து அவரவர் நிலைக்கேற்ப அருளி வந்திருக்கிறார் என்றே கருத முடிகின்றது.
பொதுவான வழக்கில் உள்ள கதையின் படி நேபாளதேசத்து அரசனான பலஞனின் மகளான புஷ்கலையை அவனின் வேண்டுகோளின் படி ஐயன் மணந்தார் என்றும் வஞ்சி மாநகராண்ட பிஞ்ஞகன் என்ற அரசனின் வேண்டுகோளை ஏற்று அவனின் மகள் புஷ்கலையை ஐயன் ஏற்றார் என்றும் சொல்லப்படுகிறது.
ஆகம வழிப்பட்ட வழிபாடுகளைப் பெறும் ஐயனாரைப் பற்றி நோக்கும் போது நம் ஊர்களின் ஆகம நெறிப்பட்ட வகையில் ஐயனாருக்கு பேராலயங்கள் சமைத்துக் குடமுழுக்காட்டி வழிபாடாற்றியும் வந்திருப்பதைக் காண்கிறோம்.
வடஇலங்கையில் அனலைதீவு என்ற தீவிலும் ஊர்காவற்துறையிலுள்ள சுருவில் கிராமத்திலும் மேற்சுன்னாகம் பகுதியிலும் காரைநகரின் வியாவிலிலும் அளவெட்டியிலும் ஐயனாருக்கு பலநூறாண்டுகள் பழைமையான சிவாகம வழியில் அமைந்த சிவாகம வழியில் பூஜிக்கப்படும் ஆலயங்கள் உள்ளன.
வியாவில் ஐயனார் கோயில் பற்றி ஆறுமுகநாவலர் ஈழத்துச் சிதம்பர தலபுராணம் என்ற இத்தளத்தில் வெளியான முனைவர் கோ.ந.முத்துக்குமாரசுவாமி அவர்களின் கட்டுரையிலும் பல செய்திகளைக் காணலாம்.
அனலை தீவில் இன்றும் தான்தோன்றியான ஒரே கல்லில் அமைந்ததும் கடலில் மிதந்து வந்ததுமான பூரணை புஷ்கலை உடனாய ஐயப்பன் திருவுருவம் உள்ளது.
.இக்கோயிலில் உள்ள ஊஞ்சல் பாவில் ஒரு பாடல் பசுமை கொஞ்சும் கேரளதேசத்தில் பம்பை நதிக் கரையோரம் கோயில் கொண்ட சபரிகிரீஸனான ஐயப்பன் கலியுகத்தில் மிகப்பிரபலம் பெற்று விளங்குகிறார்.
அப்போது அங்கே வந்த பந்தளம் என்ற அப்பகுதியை ஆண்ட ராஜசேகர மன்னன் குழந்தையைக் கண்டு எடுத்துக் கொண்டு போய் தன் பிள்ளையில்லாக் குறை போக்க வந்த பிள்ளை என்று மகிழ்ந்து மணிகண்டன் என்று நாமகரணம் செய்து ஆசையாய் வளர்த்தான்.
தனது பன்னிரண்டாவது வயதில் தாயின் தலைவலி நீக்க மருந்தாக புலிப்பால் பெற.. அதன்பேரில் தன் அவதார ரஹஸ்யத்தை செயற்படுத்த காட்டிற்குச் சென்றார் ஐயப்பன்.
சாப விமோசனம் பெற்று மனைவியாக தன்னை ஏற்க வேண்டி நின்ற மஹிஷியை நோக்கி இப்பிறவியில் எப்பெண்ணையும் சிந்தையாலும் தொடாத பிரம்மச்சர்ய விரதம் அனுசரிப்பதே தன் நோக்கு என்று குறிப்பிட்ட ஐயன் அவளுக்கும் பிரம்மச்சர்ய சக்தி பற்றிக் கூறினார்.
பின் அவளைத் தன் சகோதரியாக ஏற்று தான் இருப்பிடமாக கொள்ளவுள்ள சபரிமலையின் வலது பாரிசத்தில் மஞ்சுமாதா என்ற பெயருடன் விளங்க அருளினார்.
பின் தன் காரியத்தை முடித்துக் கொண்டு தேவர்கள் பூஜிக்க புலிப்பால் பெற வந்த பெருமான் புலிவாஹனராக பந்தள ராஜசபைக்கு எழுந்தருளினார்.
சூழ்ச்சி செய்து ஐயனைக் காட்டுக்கு அனுப்பிய சிறியதாய் பதறிப்போய் தன் பையனான ஐயன் கால்களில் விழுந்து தன் பாவத்தை மன்னிக்க வேண்டினாள்.
அவளை மன்னித்த பெருமான் அனைவருக்கும் அருளாட்சி செய்து தன் அவதாரத்தை வெளிப்படுத்திய பின் வில்லில் ஒரு அம்பைப் பூட்டி இது விழும் இடத்தில் எனக்கு கோயில் அமைக்குதி என்று தன் வளர்ப்புத் தந்தையான ராஜசேகரனுக்கு ஆணையிட்டு பரமனாக பரமபதமேகினான் ஐயன் ஐயப்பன்.
அப்புறமாகத் தான் புலன் ஐந்து பொறி ஐந்து பிராணன் ஐந்து மனம் புத்தி அகங்காரம் என்ற மூன்று ஆக பதினெட்டையும் கடந்து பதினெட்டுப்படி ஏறி சுவாமி ஹரிஹரசுதன் ஆனந்த சித்தன் சுவாமி ஐயப்பனைக் காண்கிறார்கள்.
சபரி மலையிலே ஐயப்பனைக் காண வாருங்கள் அவன் நாமத்தை எப்போதும் பாடுங்கள் ஐயப்பனைக் காண வாருங்கள்.. என்று பாடி.. அவன் திருவடித்தாமரைகளில் வாழ்வின் ஆனந்தத்தைப் பெறலாம்.
ஐயனானவர் கேரளதேசத்தில் தான் வாழ்ந்த பதியில் குளத்துப்புழாவில் பாலயோகிநாதனாயும் ஆரியங்காவில் இல்லறக்கோலத்துடன் பூரணை புஷ்கலை துணைவனாயும் அச்சங்கோவிலில் வனப்பிரஸ்தரூபராயும் எருமேலியில் கிராதவடிவுடன் வேடனாயும் சபரிமலையில் சாஸ்தாவாகவும் காந்தமலையில் மோட்சப்பிரதாயகராயும் காட்சி தருவதாக அடியார்கள் போற்றி வணங்குவர்.
இன்றைக்கு சில தசாப்தங்களாக இவ்வழிபாடு மிகப்பிரபலம் பெற்று வருவதையும் கேரள முறைப்படி சபரிமலையில் தாந்திரீகர்கள் செய்வது போல திருக்கோயில்களை அமைத்து திருவுருவத்தைப் பிரதிஷ்டை செய்து பல்வேறு ஊர்களிலும் பல்வேறு கோயில்கள் செய்து கோவிந்தன் மகனான ஐயப்பனை வழிபாடாற்றி வருகின்றமையையும் அவதானிக்க முடிகின்றது.
ஏழைபங்காளன் ஆபத்பாந்தகனான ஐயப்பனின் வழிபாட்டில் ஜாதியில்லை சமயமில்லை ஐயப்பனே வாவர் என்ற முஸ்லீம் நண்பரை உடையவர் என்று சொல்லுவார்கள்.
இதனால் சபரிமலைக்குச் செல்லும் அன்பர்கள் ஒவ்வொருவரும் வாவர் சுவாமி கோயில் என்று வாவர் மசூதிக்கும் சென்று பின்னரே ஐயப்பனைக் காணச் செல்கிறார்கள்.
பணக்காரன் ஏழை பேதமில்லை.. மாலை அணிந்து ஐயப்பனைக் காணச் செல்ல வேண்டும் என்றால் எல்லோரும் சுவாமிகள் எல்லோரும் மஞ்சமாதாக்கள் சிறுவர்கள் யாவரும் மணிகண்டன்கள்.. எங்கும் சமத்துவம் இது தான் ஐயப்ப வழிபாட்டின் விசித்திரம்.
அ கன்னிச்சாமிமார்கள் உள்ளிட்ட ஐயப்ப பக்தர்கள் சிலர் கறுப்பு நிறத்தில் ஆடையணிகிறார்கள் .ஆனால் இஸ்லாமிய கிறிஸ்தவச் சகோதரர்கள் சிலரைத் தவிர நமது இந்துதர்மத்தில் கறுப்புடை சாற்றி வழிபாடுகளில் ஈடுபடும் வழக்கம் இல்லை என்றே அறிகிறேன்.
செம்பொருளான இறைவனைக் காட்ட செவ்வாடை சாற்றுவதோ.. மங்கலமான மஞ்சளாடை காவியாடை சாற்றுவதோ வெள்ளாடை அணிவதோ ஏற்கத்தக்கது.
சுவாமி சந்நதியில் பூஜை பண்ணும் மேல்சாந்திமார்கள் உள்ளிட்ட அர்ச்சகர்களும் வெள்ளாடை சாற்றியிருப்பதையே காணும் போது ஏன் இவ்வாறு கறுப்பாடை அணிய வேண்டும் என்பது என் வினா.. சில அடியவர்கள் மோட்டார் வாகனப் பாவனைக்கு கறுப்பு நிற ஹெல்மெட் தலைக்கவசம் தான் இக்காலத்தில் அணிகிறார்கள்.
ஆ இது போல இஸ்லாமியப் பள்ளி வாசல்களுக்கு தொழுகைக்குப் பெண்கள் செல்ல இயலாது என்பது போல அமைந்திருக்கிற பெண்ணடியார்களுக்கு ஐயப்பவழிபாட்டிலுள்ள சில தடைகளும் நீக்கப்பெறலாம் என்பதும் தாழ்மையான எனது கருத்து.
இந்த மண்டலபூஜை என்ற விஷயம் பரம்பரையாக ஐயனார் பக்தர்களாக ஐயனாருக்கு ஆட்பட்டிருக்கிற அடியவர்கள் அறிந்திருக்கிறார்களில்லை.
மாலை அணிபவர்களுக்கு ஒவ்வொரு குருசாமியும் ஒவ்வொரு விதமாக கட்டுப்பாடுகளை விதிப்பதும் ஒரு ஒழுங்கமைப்பில்லாத நிலையையே ஏற்படுத்தும்.
அமையும் என்பதெல்லாம் சிந்திக்க வேண்டியனவே.. நம் தர்மம் நிலைபேறாகவும் சுதந்திரமாகவும் இருக்கிற நிலையில் இவற்றைத் தெளிவாக வெளிப்படுத்துவது எவ்வித சிக்கல்களையும் தராது என்பதும் இவற்றின் வழியே அடியவர்கள் தங்களைத் தயார் செய்து வழிபாட்டில் ஈடுபட வழிசெய்யும் என்பதும் எனது கருத்தாக உள்ளது.
சிற்சில இடங்களில் இவ்வாறு தங்களை மாவிரதாதிகளாகக் காட்டிக்கொள்ளும் பாங்கும் நகைப்பிற்குரியதாகி விடுவதைக் காண்கிற போது மனம் வேதனைப்படுகின்றது.
சாதாரணமாக அவதாரம் என்றால் அதாவது கிருஷ்ணாவதாரம் ஸ்ரீ ராமாவதாரம் போல பந்தள தேசத்தில் ராஜசேகரன் மகனாக எழுந்தருளியிருந்த ஐயப்பன் என்பதும் ஒரு அவதாரமாகவே கொள்ளலாமா?
இவ்வாறு பந்தளத்தில் பகவான் பிறந்தது வரலாற்றுக் காலத்திற்கு உட்பட்டது என்றால் ஆண்டையும் ஆய்வு செய்து கணிப்பதும் வரலாற்றை உணர்வு பூர்வமாக மட்டுமன்றி ஆதாரபூர்வமாகவும் ஏற்றுக்கொள்ள வாய்ப்பளிக்கும்.
இப்படியெல்லாம் ஒரு இந்து இளைஞனாக சிறியேன் கேட்கிற ஆராய்கிற விடயங்களை பெரியவர்கள் ஐயப்ப அடியார்கள் தவறாகக் கருதிவிடக்கூடாது.
ஐயப்பபக்தியின் பேரில் மிகவும் நம்பிக்கையுடனும் சீர் செய்யப்பெற்ற வணக்க முறைமையாக இது விளங்க வேண்டும் என்ற அக்கறையுடனுமே இவற்றை வினவினேன்.
எனினும் சபரிமலையிலுள்ள மகத்துவம் வாய்ந்த புனிதத்தன்மையையும் அங்கே திருவாபரணப்பெட்டி எடுத்து வரப்பெறும் போதும் மகரஜோதி ஏற்றும்போதும் உண்டாகிற அதியுச்ச பக்தி நிலையையும் ஏற்கத்தான் வேண்டும்.
சுவாமி திந்தக்கத்தோம்.ஐயப்ப திந்தக்கத்தோம்என்று பாடி ஆடும் போதும் ஏற்படும் ஆனந்தம் உயர்வானதே.. அங்கே திருவாபரணப்பெட்டிகள் எடுத்து வரப்படும் போது கருடப்பட்சிகள் இரண்டு வட்டமிட்டு இறைசாந்நித்யத்தை வெளிப்படுத்துவதையும் மகரஜோதியின் எழில் மகத்துவமும் பேரின்பப் பெருநிலையான இறைவனின் பேராளுகை சபரிச்சந்நதியில் இருப்பதை எடுத்துக் காட்டும்.
எது எப்படியிருப்பினும் உண்மை அன்போடு உள்ளம் உருகி ஐயப்பப் பெருமான் திருவடிகளைப் போற்றுகிற அடியவர்கள் எல்லாப் பேற்றையும் பெறுவது உண்மை.
ஆக ஹரிஹசுதனாக எழுந்தருளி சைவவைஷ்ணவ சமரச மூர்த்தியாகக் காட்சி தரும் பெருமான் முன்றலில் நம்மிடையே பேதங்கள் இல்லை.. ஜாதிகள் இல்லை.. சமயபேதங்கள் இல்லை.. அளவற்ற கிரியைகள் இல்லை.. பக்தி என்பதில் சங்கமித்து சரணகோஷம் சொல்லுகிற போது நாம்இன்பப் பெருவெளியில் சஞ்சரிப்பதை உணரலாம் என்பதில் மாற்றுக்கருத்துமில்லை.
குறிச்சொற்கள் அடியார்கள் அப்பய்ய தீட்சிதர் அய்யனார் அவதாரம் ஆகம வழிமுறை ஆகமங்கள் ஐயப்ப சாமிகள் ஐயப்பன் கடவுள் கந்தபுராணம் கார்த்திகை மாதம் கிராம தேவதை குருமார்கள் குலதெய்வம் கேரளம் சக்தி சபரிமலை சபரிமலை மகர ஜோதி சமயம் சாத்தன் சாத்தா சாஸ்தா சிறுதெய்வ வழிபாடு சிவ விஷ்ணு ஐக்கியம் சிவன் சேரமான் பெருமாள் தமிழகம் தர்மசாஸ்தா தெய்வங்கள் நாட்டார் வழிபாடு பக்தர்கள் பக்தி பாண்டியர் புராணங்கள் பூஜை பூர்ணா புஷ்கலா பெரியபுராணம் மோகினி வேடம் வழிபாடு வாவர் வியாவில்.
ஐயனார் கோயில் விரதம் விஷ்ணு ஹரிஹரசுதன் ஐயனார் மற்றும் ஐயப்பன் பற்றிய பலவிதமான செய்திகளையும் ஒருங்கே கட்டுரையாக்கியிருப்பது மகிழ்ச்சி தருகிறது.
என் அனுமதியின்றி என் வனத்திலிருந்து எப்படி மரம் வெட்டுவீர்கள் என்று நீர் காத்த ஐயன் கேட்டுப் பரிகாரமாக அவர்கள் இருவரும் தனக்கு காவல்காரர்களாக இருக்கப் பணித்தார்.
ஆதிமுதல் வனத்தில் நீர் காத்த ஐயனுக்கு காவல் தெய்வமாயிருந்த வனலிங்கம் சப்த கன்னியர் எம தர்ம ராஜன் மேலும் பல வட்டார தேவதைகளுடன் நீர் காத்த ஐயன் அருள் பாலிக்கிறார்.
சென்னையில் சபரிமலை போலவே சிறு கோயில் ஒன்றில் கேரள வழிபாடு காண நேர்ந்தது .மிக வித்யாசமாக இருந்தது.தந்தரி தனக்குள் மூழ்கியவராய் தோன்றினார்.
பிரம்மஸ்ரீ சர்மா அவர்களுக்குசாத்தன்ஐயன்ஐயப்பன் குறித்த செய்திகள் அனைத்தும் திரட்டிக் கட்டுரையாகத் தந்துள்ளீர்கள்.
வேதாகமங்களில் சாத்தன் பற்றிய செய்தி அவர் வைதிகக் கடவுள் என்பதைத் தெளிவுபடுத்துகின்றது சங்க காலத்திலேயே சாத்தன் வழிபாடு இருந்துளது.
சிலப்பதிகாரம் மாசாத்தன் கோயிலைப் புறம்பணையான் கோட்டம் என்கின்றது.சிலப்பதிகாரம் கனாத்திறமுரைத்தகாதையில் பாசண்டச் சாத்தன் எனும் ஒரு சாத்தன் பேசப்படுகின்றார்.
பாசண்டம் என்பது தொண்ணூற்றறுவகை சமய சாத்திரக் கோவை என்றும் இவற்றில் வல்லவன் இச்சாத்தன் என்றும் அதனால் மகாசாத்தன் எனப்படுவான் என்றும் கூறப்படுகின்றது.
மாலதி என்னும் பெண்ணின் துயர் துடைக்க மாசாத்தன் குழவியாக அவதரித்து அந்தணச் சிறுவனாக வளர்ந்து உலகியல் மரபுப்படி தேவந்தி என்னும் பெண்ணை மணந்து அவளுக்கு மட்டும் தன் மூவா இளநலம் காட்டி என் கோவிலுக்கு நாள்தோறும் வா என்றுகூறித் தீர்த்த யாத்திரை செல்வது போல நீங்கியது முதலிய செய்திகள் சிலப்பதிகாரத்தில் கூறப்படுகின்றன.
இச்செய்தி ஐயப்பன் சாதாரண மக்களின் அன்றாட வாழ்க்கையில் ஒட்டி உறவாடுதலைக் காட்டுகின்றது.. திருநெல்வேலிகன்னியாகுமரி மாவட்டங்களில் வேளாளர்களுக்கும் பிராமணர்களுக்கும் பல்வேறு பெயர்களுடைய சாத்தா குலதெய்வமாக அருள்பாலிக்க்கின்றார்.
தங்களின் மறுமொழிகள் ஐயப்ப வழிபாடு அல்லது சாஸ்தா வழிபாடு எவ்வளவு தூரம் தமிழ்மக்களோடு பின்னிப் பிணைந்து.. இறுக்கமான உறவுடையதாக இருக்கிறது என்பதைக் காண்பிக்கிறது.
முனைவர் அவர்களின் கருத்துக்கு மிக்க நன்றிகள் தங்களின் கருத்தின் ஊடாக சங்ககாலம் தொட்டு தமிழகத்தில் நிலவி வருகிற சாத்தா வணக்கம் பற்றிய எண்ணக்கருவைப் பெறக் கூடியதாக உள்ளது.
தங்கள் தங்கள் நோக்கில் சிறப்பான கருத்துக்களை வழங்கி இக்கட்டுரைக்கு மேன்மேலும் விரிவைத் தந்திருக்கிற செந்தூர் அருண்பிரபுசரவணன் முனைவர் யாவருக்கும் மீண்டும் நன்றிகள்.
நமக்கு தெரியாத இது போன்ற தகவல்களை திரட்டிதருவதற்கு இறை அருளால் திரு மயூரகிரி ஷர்மா போன்ற அன்பர்கள் தொண்டு நமக்கு கிடைப்பதே பெரிய பாக்கியமாகும்.
கடவுள் சம்பந்தப் பட்ட தலப் புராணங்களில் நாம் கல்வெட்டு போன்ற ஆதாரங்களை எதிர்பார்க்கக் கூடாதுதான் இருந்தாலும் வாபர் போன்ற வழிபாடுகளை நாம் எப்படி எடுத்துக் கொள்வது என்பது தெரியவில்லை விரதம் அனுசரித்து வருகிறோம் என்பதைத் தெரிவிப்பதன் மூலம் பிறரால் தவறுதலாக ஊறு ஏதும் நேர்வதைத் தவிர்க்கும் முன்னெச்சரிக்கையாகவும் தன்க்கே கூடத் தடுமாற்றம் ஏதும் நேரிடுவதைத் தவிர்க்கும் நினைவூட்ட லாகவும் வழக்கமான வெண்ணிற ஆடை தவிர்க்கப்படுகிறது.
மேலும் மற்றவர்களிடமிருந்து தம்மை வித்தியாசப்படுத்திக் காட்ட கறுப்பு மட்டுமின்றி நீலம் மஞ்சள் ஆகிய நிறங்களிலும் ஆடை அணிகின்றனர்.
முகமதியரின் ஆகிரமிப்பு அழிவுகளிலிருந்து காக்க இங்கிருப்பதும் உங்களுக்கு ஏற்புடையதுதான் என்று காட்டும் வழக்கம் கடந்த காலத்தில் பல பவித்ரமான இடங்களில் நடந்துள்ளது.
அங்குள்ள வாவர் தர்கா நிர்வாகிகள் சபரி மலையை ஆகிரமிப்புச் செய்யும் உத்தேசம் கொண்டிருந்ததால் அதனைத் தவிர்க்கும் பொருட்டு மேற்கொள்ளப்பட்ட சமர முயற்சி எனக் கொள்ளலாம்.
ஒருமுறை நான் அவரிடம் என்னையும் சபரி மலைக்கு அழைத்துச் செல்கிறீர்களா என்று கேட்டபோது உனக்கு அது தேவையில்லை உனக்கு எதற்கு அதெல்லாம் என்று கூறிவிட்டார் ஏன் அப்படிச் சொன்னார் என்று இன்றளவும் அறியேன்.
அழகர் கோவில் அருகில் உள்ள ஒரு கிராமத்துப் பாண்டியர் கல்வெட்டு சாஸ்தாவை புலிவாகன தேவர் என்று குறிக்கிறது பெண்கள் சபரிமலைக்கு செல்ல அனுமதிக்கப்பெறாமைக்கு அப்பிரதேசம் பெருங்காடாக இருந்தமையும் நாடு அந்நியமதத்தவர்களின் கட்டுப்பாட்டில் பெண்களுக்குப் பாதுகாப்பற்ற நிலையில் இருந்ததும் கூட காரணமாகச் சொல்லப்பெறுகிறது.
சில ஐயப்ப பக்தர்கள் இந்த விரதகாலத்தில் பிதிர் காரியம் செய்யக்கூடாது என்று சொல்லி தாங்கள் வழக்கமாகச் செய்கிற பிதிர்தர்ப்பணம் சிரார்த்தம் திவசம் ஆகியவற்றையும் விட்டுவிடுகிறார்கள்.
ஆக ஐயப்பனின் காலம் ஆழ்வார்களுக்கும் நாயன்மார்களுக்கும் ஆதிசங்கரார் இராமானுஜர் ஆதிய ஆச்சார்யார்கள் காலத்திற்கும் பிற்பட்டது என கருதக் கூடியதாக உள்ளது.
முக்கியமாக இன்றும் கோயிலில் மிகச் சிறப்பாகப் பூஜிக்கப்பெறும் பதினெட்டுப்படிகள் பரசுராமரால் ஸ்தாபிக்கப்பெற்றவையே என்கிறார்கள்.
அது தவிர பிற மதங்களிலும் மதங்களைக் கடந்த சமரசஉள்ளமும் பரந்த எண்ணமும் உண்மையான இறை அபிமானமும் ஆன்மீகத்தேடலும் உள்ளவர்கள் நிறையவே இருக்கிறார்கள் என்பது உண்மையே.
இற்றைக்கு சுமார் எண்ணூறு ஆண்டுகளுக்கு முன் நடந்த கதையாகப் பேசப்பெறும் ஐயப்ப வரலாற்றில் உண்மைகள் நிறையவே இருக்கலாம் என்று நம்புகிறேன்.
நல்ல கட்டுரை செம்மையான மறுமொழிகள் சிறப்பாகப் பகுத்தறிவுபூர்வமான நடை கட்டுரையாசிரியரின் தெளிவு மிக்க தமிழ் நடையழகுக்கு நன்றிகள்.. ஆனால் தற்போதெல்லாம் நம்ம நாட்டில் ஐயப்ப வணக்கத்தில் மாற்றங்களும் புரட்சிகளும் செய்ய வேண்டும் என்று யார் சொல்கிறார்கள்?
பிறகு தற்போது பார்த்தீங்கண்ணா எங்கட கனவுக்கன்னி கவாச்சி காட்டி கதிகலங்கச் செய்யிறவங்களும் தானும் சபரி மலை போப்போறாங்களாம்.. தப்பில்லை.
யார் சொன்னாலும் அதைப் பகுத்தறிவு பூர்வமாயச் சொன்னா ஏற்க வேண்டியது தான்.. ஆனா.. இவங்கள எல்லாம் சபரிமலைக்கு விட்டா.. என்ன ஆகும?
வாவரும் ஐயப்பனைப் போலவே சரித்திரப்பூர்வமானவாராக இருந்தாலும் அவர் எந்த அளவுக்கு தெய்வத்துள் வைக்கப்படும் ஐயப்பனுக்கு இணை யானவராக இருந்தார் என்று தெரிய வேண்டும்.
மத நல்லிணக்கம் சரவ சமய சமபாவம் என்றெல்லாம் ஒருதலைப்பட்சமாக ஹிந்துக்கள் மட்டுமே அனுசரித்து இன்னும் எவ்வளவு காலத்திற்குத் தங்கள் உரிமைகளையும் உடைமைகளையும் தமது சொந்த பூமியிலேயே விட்டுகொடுத்துக் கொண்டிருக்க வேண்டும் என்று யோசிக்க வேண்டும்.
இன்று நாற்பது ஆண்டுகளுக்கு ஒருமுறை கிணற்றிலிருந்து பிரதிமையை வெளியே எடுத்து அத்தி வரதா என்று கன்னத்தில்போட்டுக்கொண்டுவிட்டு மறுபடியும் கிணற்றுக்ககுள் போட்டுவிடும் சம்பிரதாயம் ஒரு திருவிழாவாகவே அனுசரிக்கப்படுகிறது.
இந்த ஹிந்து மனப்போக்கின் பிரகாரம் வாவர் சமாசாரமும் இப்படியொரு நிர்பந்தத்தின் விளைவாக ஏற்பட்ட வழக்கமா என்று யோசிக்க வேண்டும்.
இதை நான் ஒருமுறை திருவேற்காடு ஐயப்பசாமியிடம் சொன்னபோது அவர் அட்டகாசமாகச் சிரித்து இருக்கும் இருக்கும் எனத் தலையாட்டி ஆனால் எப்படி இட்டலி சுட வேண்டும் என்று பேசச் சொன்னால் அதில் கூட உன்னுடைய கொள்கையை நுழைத்து விடுகிறவனாயிற்றே நீ என்று .சொல்லிக் கூடியிருந்த அனைவரையும் சிரிக்க வைத்தார் ஆனால் எப்படி இட்டலி சுட வேண்டும் என்று பேசச் சொன்னால் அதில் கூட உன்னுடைய கொள்கையை நுழைத்து விடுகிறவனாயிற்றே நீ என்று .சொல்லிக் கூடியிருந்த அனைவரையும் சிரிக்க வைத்தார் மலர்மன்னன் அதன்பின் நான் நிஜமாகவே இட்டலி சுடுவது எப்படி என்று அவர்முன் பேசி பரிசுத்த ஆவியில் அது வேகாது என்றும் நமக்கு சம்பந்தமில்லாத கலாசாரம் சம்பிரதாயம் பெயர்கள் ஆகியவற்றை நாம் ஏன் கட்டிக்கொண்டு அழவேண்டும் நமது சுயமான ஆரோக்கியப் பலகாரமான இட்டலியை நமது இட்டலிப்பானையிலிருந்து கிளம்பும் இயற்கையான ஆவியில் அழகாக வேகவைத்து உண்போம் என்றெல்லாம் பேசி ஐயப்பசாமியையும் கூடியிருந்தவர்களையும் சிரிக்க வைத்தேன்.
அன்று என் பேச்சைக்கேட்டு அவர் சிரித்த சிரிப்பு இப்போதும் என் செவிகளில் மோதுகிறது இவ்விடத்தில் உங்களின் பதிவுக்கு மிக்க நன்றியறிதலைத் தெரிவிக்கிறேன்.
ஸந்நியாச ஆசிரமத்தை மேற்கொண்டுவிட்டேன் என்றாலும் என் மகள் வீட்டுக்கு எப்போதேனும் செல்லும்போதெல்லாம் இரவு உணவுக்கு வட நாட்டு முறையில் கூட்டு வகைகளும் ஸலாட் வகைகளும் செய்து வைப்பேன்.
அதில் நான் பங்கேற்க வேண்டும் என்றும் என் மாப்பிள்ளை வற்புறுத்துவார் இந்த இட்டலி சுடும் சமாசாரத்தில் இன்னும் சிரிக்க இடமுள்ளது.
ஆக ஐயப்பனின் காலம் ஆழ்வார்களுக்கும் நாயன்மார்களுக்கும் ஆதிசங்கரர் இராமானுஜர் ஆதிய ஆச்சார்யார்கள் காலத்திற்கும் பிற்பட்டது என கருதக் கூடியதாக உள்ளது இத்தனை ஆகம நூல்கள் உண்டு என்பதுகூட எனக்குத் தெரியாது.
எனினும் மாலை அணிந்து விரதம் அனுசரிக்காமல் இருமுடி கட்டாமல் இருப்பவர்களைக் கூட பின்வழியாக அதாவது பதினெட்டுப் படிகள் ஏறாமல் சென்று தரிசிக்க அனுமதி உண்டு.
ஏனெனில் அவரை வளர்த்த இராஜா இராஜசேகர பாண்டியன் அந்த காலகட்டத்தில் வாழ்ததர்க்கு ஆதாரங்கள் பந்தளம் நூலகத்தில் உண்டு என்று கேள்விப்பட்டுள்ளேன்.
அவர்களை வாட்டி வந்த சிறு உடல் உபாதைகள் தாமாகவே தீர்ந்தது என்றார்கள்அவர்கள் திட பக்தியின் பரிசு இது என்று தோன்றியதுஅங்கிருப்பவன் ஒரு பெரும் காந்தக்கல் தானாகவே வலிய சிலரை ஆட்கொள்கிறான் .
ஆனால் வாபர் கப்பல் வழியாக வந்ததாக அல்லவா இன்னும் தமிழ் திரை உலகமும் மக்களை ஏமாற்றுபவர்களும் சொல்லிக்கொண்டு இருக்கிறார்கள்.
மகிசியை அழிக்க ஐயப்பன் புறப்படும்போது அவருக்கு துணையாக இருக்கும் பொருட்டு சிவனால் துனையனுப்பபட்ட சிவனின் பூதகணங்களில் ஒருவர்.எவ்வாறு முருகன் சூரனை அழிக்க வீரபகுவை துணைக்கு சிவன் அனுப்பினாரோ அதுபோல.
அவளை கொன்ற இடம் தான் எருமைகொல்லி எருமேலி என மருவியுள்ளதுஅழுதா நதியின் அருகில் மகிசியை வதைத்த சந்தோசத்தை கொண்டாடுவதே பேட்டை துள்ளல்.
அய்யப்பனுக்கு பந்தள மகாராஜா கோவில் கட்டுமுன்பு ஐயப்பனின் வேண்டுகோளுக்கு இணங்க தன்னுடைய நண்பன் வாபரனுக்கு எருமேலியில் ஒரு கோவில் அமையுங்கள் என்னை நாடி வரும் பக்தர்கள் முதலில் வபரனை வழிபட்டு கொண்டு என்னை பார்க்க வருவார்கள்.
சாஸ்தாவின் பல ரூபங்களைப் பற்றி இந்தக் கட்டுரையாசிரியரே விளக்கியிருக்கிறாரே.. ஐயனாரும் ஐயப்பனும் வேறு வேறு என்றால் சிவனும் ருத்திரனும் தட்சிணாமூர்த்தியும் நடராஜரும் எல்லாம் வேறு வேறு தெய்வங்கள் என்று சொல்வது போலாகும்.
தமிழ் மற்றும் சம்ஸ்க்ருதத்தில் உள்ள புராண ஆகம செய்திகளை மிகச் சிறப்பாக தொகுத்து வழங்கியுள்ளார் ஸ்ரீ மயூரகிரியார்.
ஆரம்பகாலத்தில் மலையாளிகள் மட்டும் செய்த மாலை அணிந்து விரதம் இருந்து இருமுடி கட்டி சபரிமலை செல்லும் வழிபாட்டுமுறை ஆந்திரம் கடந்து மராட்டியத்திலும் ஹிந்துக்களால் கைக்கொள்ளப்படுகிறது.கடல் கடந்து அந்தமான் மற்றும் இலங்கையிலிருந்து ஐயப்ப பக்தர்கள் சபரிமலைக்கு மாலை அணிந்து வருகிறார்கள்.
ஸ்ரீ ஐயப்ப பக்தி இயக்கம் ஹிந்து சமூகத்தில் காணப்படும் சாதீய ஏற்றத்தாழ்வுகளை சமன் செய்வதில் அமைதியாக செயல்பட்டுவருகிறது.
இந்த உபாதை சமைத்த உணவுகளை உண்ணத்தொடங்கிய காலத்தே பெண்களுக்கு உண்டானது என்பதை சிவசைலம் இயற்கை நல்வாழ்வு நிலையத்தார் நிறுவியுள்ளனர்.
ஸ்ரீ ஐயப்ப சேவா சங்கங்கள் பல நாடுமுழுதும் செயல்பட்டு வந்தாலும் அவை இதுவிசயத்தில் ஒருங்கிணைந்து செயல் படவும் வழிகாட்டும் முறைகளையும் உருவாக்க முயன்றிடலாம்.
புதிய சாஸ்தா ஆலயங்கள் அல்ல ஸ்ரீ ஐயப்ப ஆலயங்களே கேரள முறைப்படி ஏற்படுத்திப்பட்டு வழிபாடுகள் நிகழ்கின்றன.
காலந்தோரும் குலதெய்வமாக பல்வேறு குடிகளால் தமிழகத்தில் பல்வேறு பகுதிகளில் வழிபடப்பட்டுவரும் ஸ்ரீ தர்மசாஸ்தா அதே முறைப்படி வழிபடப்படுகிறார்.
எனவே அம்முறை தமிழகத்தில் ஆறுபடைவீடு முருகபக்தர்கள் வெள்ளியங்கிரி ஆண்டவர் பக்தர்களாலும் தத்தம் வழிபாட்டில் பின்பற்றப்படுகிறது.